als_Latn dik_Latn sag_Latn
"Keqardhje që kam kaluar katër vite në Shqipëri dhe nuk kam takuar dot Olta Gixharin". Ky pohim i ambasadorit amerikan, Aleander Arvizu, të enjten në mbrëmje gjatë emisionit politik "Top Story" të Sokol Ballës, ka tingëlluar paksa i çuditshëm për një diplomat. Nga e gjithë intervista e tij, dhënë në përfundim të misionit të tij diplomatik në Shqipëri, xhiron e rrjeteve sociale e ka bërë ky pohim për aktoren.
Arvizu është komentuar vazhdimisht për miqësitë e tij me artistë e sidomos këngëtare, por përmendja e emrit të aktores Olta Gixhari në një emision politik si "Top Story" la shumë vend për komente.
Për këtë kontaktuam me vetë Oltën, e cila sapo është kthyer nga disa ditë pushimesh të ftohta në Rusi. "Ishte befasuese për mua dhe diçka shumë e bukur që më ka ndodhur, duke pasur parasysh që ato fjalë dalin nga goja e një burri me peshë dhe diplomati të nderuar. Unë e mësova këtë faktvetëm sot në mëngjes, sepse mbrëmë isha në një festë ditëlindjeje dhe s'kam mundur të shoh televizor . Një mesazh në telefon më uronte këtë gjë dje (të premten) në mëngjes. Në fillim mu duk si shaka apo vënia në lojë nga personi që ma dërgoi, pastaj hyra në internet dhe lexova se ishte bërë nami me këtë lajm. Dëgjova në YouTube atë që z.Arvizu kishte shprehur për mua dhe u ndjeva vërtet e vlerësuar. Nuk e di pse nuk jemi takuar dot këta katër vjet, kohë që ai ka qënë me misionin e tij diplomatik në Tiranë. Ndoshta edhe për faktin se unë nuk preferoj të shkoj në këto evente mondane me njerëz të rëndësishëm, që organizohen nga elita e kryeqytetit. Gjithsesi, duke i shprehur mirënjohjen time z.Arvizu, i them se është i lirë të më ftojë në vendin e tij për të më takuar nga afër", tha Olta.
Arvizu në ikje nga Shqipëria, përveç shumë ndodhive të bukura e të trishtuara që përjetoi gjatë qëndrimit këtu, në kontekst edhe me politikën shqiptare përmendi aktoren si pengun e tij. Nuk dihet se ku i ka bërë përshtypje diplomatit të Shteteve të Bashkuara të Amerikës, nga angazhimt që aktorja ka pasur kohëve të fundit.
Burimi: Suplementi Panorama Plus
als_Latn als_Latn als_Latn als_Latn oci_Latn